CELEX: 62009CN0052
Language: sk
Date: 2009-02-06 00:00:00
Title: Vec C-52/09: Návrh na začatie prejudiciálneho konania, ktorý podal Tingsrätt Stockholm (Švédsko) 6. februára 2009 – Konkurrensverket/TeliaSonera Sverige AB

18.4.2009   
            
            
               SK
            
            
               Úradný vestník Európskej únie
            
            
               C 90/12
            
         Návrh na začatie prejudiciálneho konania, ktorý podal Tingsrätt Stockholm (Švédsko) 6. februára 2009 – Konkurrensverket/TeliaSonera Sverige AB
   (Vec C-52/09)
   2009/C 90/19
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Tingsrätt Stockholm
   
      Účastníci konania pred vnútroštátnym súdom
   
   
      Žalobca: Konkurrensverket
   
      Žalovaná: TeliaSonera Sverige AB
   
      Vedľajší účastník konania: Tele2 Sverige Aktiebolag
   
      Prejudiciálne otázky
   
   
               1.
            
            
               Za akých okolností dochádza k porušeniu článku 82 ES z dôvodu rozdielu medzi cenou, ktorú vertikálne integrovaný podnik účtuje za vstupné produkty ADSL konkurentom na veľkoobchodnom trhu, a cenou, ktorú účtuje na maloobchodnom trhu?
            
         
               2.
            
            
               Treba pri posudzovaní prvej otázky vziať do úvahy iba ceny, ktoré dominantný podnik účtuje koncovým užívateľom, alebo treba zohľadniť aj ceny účtované jeho konkurentmi na trhu koncových užívateľov?
            
         
               3.
            
            
               Má na odpoveď na prvú otázku vplyv skutočnosť, že dominantný podnik nemá žiadnu právnymi predpismi stanovenú povinnosť uskutočniť dodávky na veľkoobchodnom trhu, ale že sa rozhodol tak urobiť sám z vlastnej iniciatívy?
            
         
               4.
            
            
               Je na to, aby sa správanie opísané v prvej otázke považovalo za zneužitie dominantného postavenia, potrebné, aby nastali účinky obmedzenia súťaže, a ak áno, ako sa majú tieto účinky zistiť?
            
         
               5.
            
            
               Má na odpoveď na prvú otázku vplyv trhová sila dominantného podniku?
            
         
               6.
            
            
               Je na to, aby sa správanie opísané v prvej otázke považovalo za zneužitie dominantného postavenia, potrebné, aby podnik, ktorý ho uplatňuje, mal dominantné postavenie aj na veľkoobchodnom trhu, aj na trhu koncových užívateľov?
            
         
               7.
            
            
               Aby sa správanie opísané v prvej otázke považovalo za zneužitie dominantného postavenia, musia byť výrobok alebo služba, ktoré dodáva dominantný podnik na veľkoobchodnom trhu, nepostrádateľné pre konkurentov?
            
         
               8.
            
            
               Má na odpoveď na prvú otázku vplyv skutočnosť, že ide o dodávku pre nového zákazníka?
            
         
               9.
            
            
               Je na to, aby sa správanie opísané v prvej otázke považovalo za zneužitie dominantného postavenia, potrebné, aby sa dalo očakávať, že dominantný podnik bude schopný vykryť vzniknuté straty?
            
         
               10.
            
            
               Má na odpoveď na prvú otázku vplyv skutočnosť, že sa na trhu prechádza na novú technológiu, ktorá si vyžaduje veľké investície, napríklad z dôvodu primeraných nákladov na zavedenie technológie a prípadnú nutnosť predávať so stratou počas fázy jej zavádzania?